Superman and the Mole Men
<s>Superman and the Mole Men () je američki crno-bijeli science fiction film snimljen 1951. godine u režiji Lesa Sholema, poznat kao prva cjelovečernja ekranizacija stripova o Supermanu.</s><s>Naslovnu ulogu tumači George Reeves, a radnja prikazuje kako kao novinar Clark Kent zajedno sa kolegicom Lois Lane (čiji lik tumači Phyllis Coates) odlazi u provincijski gradić gdje potraga za naftom otkrije tajanstvenu podzemnu koloniju humanoidnih bića zvanih Ljudi-krtice, te kako Superman nastoji spriječiti sukob između njih i mještana.</s><s>Superman and the Mole Men je napravljen nedugo nakon dva niskobudžetna filma u nastavcima u produkciji studija Columbia Pictures - Superman i Atom Man vs.</s><s>Superman - gdje je Supermanov lik tumačio Kirk Alyn.</s><s>The Mole Men je, pak, nastao u produkciji nezavisnog studija Lippert Pictures Inc., a Reeves je ulogu preuzeo nakon što je to odbio učiniti Alyn.</s><s>The Mole Men je imao relativno nizak budžet i snimljen je samo za 12 dana; usprkos toga je postigao relativno dobar uspjeh, a kasniji kritičari su u njegovom scenariju, pronašli svojevrsni odraz, odnosno implicitnu kritiku makartističke histerije koja je tada bila zahvatila Ameriku.</s><s>Film je u mnogo čemu služio kao svojevrsni "probni balon" odnosno pilot za TV-seriju The Adventures of Superman, koja će postići veliki uspjeh tokom sljedećih nekoliko godina.</s><s>The Mole Men je u skraćenoj verziji prikazan kao njena dvodijelna epizoda pod naslovom The Unknown People ().</s>

<s>Uloge</s>

<s>George Reeves ...</s><s>Clark Kent / Superman
Phyllis Coates ...</s><s>Lois Lane
Jeff Corey ...</s><s>Luke Benson
Walter Reed ...</s><s>Bill Corrigan
J. Farrell MacDonald ...</s><s>Pop Shannon
Stanley Andrews ...</s><s>Šerif
Ray Walker ...</s><s>John Craig
Hal K. Dawson ...</s><s>Chuck Weber
Phil Warren ...</s><s>Zamjenik Jim
Frank Reicher ...</s><s>Direktor bolnice
Beverly Washburn ...</s><s>Dijete
Billy Curtis ...</s><s>Čovjek-krtica
Jerry Maren ...</s><s>Čovjek-krtica
John T. Bambury ...</s><s>Čovjek-krtica (nenaveden na špici)</s>

<s>Izvori</s>

<s>Vanjske veze</s>

<s>Američki filmovi
SF-filmovi
Pustolovni filmovi
Filmovi o Supermanu</s>

